thecodefatherco/RoDrive huggingface dataset:
Întrebare: Cum trebuie să procedeze conducătorul unui vehicul la trecerea la nivel cu calea ferată, atunci când barierele sunt ridicate?
Variante de răspuns:
Să reducă viteza, fără a depăși linia continuă pentru oprire
Să oprească vehiculul în locul unde vizibilitatea este maximă, fără a depăși indicatorul de prioritate în cruce
Să reducă viteza vehiculului și să traverseze cu atenție, asigurându-se că din partea stângă sau din partea dreaptă nu se apropie un vehicul feroviar
Răspuns corect: Să reducă viteza vehiculului și să traverseze cu atenție, asigurându-se că din partea stângă sau din partea dreaptă nu se apropie un vehicul feroviar
Explicație: La trecerile la nivel cu calea ferată curentă prevăzută cu bariere conducătorul de vehicul are următoarele obligații: Prin urmare, la trecerea la nivel cu calea ferată, atunci când barierele sunt ridicate, conducătorul unui vehicul trebuie să reducă viteza și să traverseze cu atenție, asigurându-se că din partea stângă sau din partea dreaptă nu se apropie un vehicul feroviar.
Întrebare: La apropierea de o cale ferată industrială:
Variante de răspuns:
Conducătorii de autovehicule vor da dovadă de prudență sporită
Conducătorii de autovehicule nu au nicio obligație, dacă nu există un agent de cale ferată
Se va respecta semnificația semaforului electric
Răspuns corect: Conducătorii de autovehicule vor da dovadă de prudență sporită
Explicație: La apropierea de o trecere la nivel cu o cale ferată industrială, participanții la trafic trebuie să dea dovadă de prudență sporită și să respecte semnalele agentului de cale ferată. Când un vehicul feroviar va trece pe calea ferată industrială, obligatoriu circulația va fi dirijată de un agent de cale ferată și vă revine obligația de a vă conforma cu semnalele acestuia. Prin urmare, la calea ferată industrială aveți obligațiile de la explicația variantei A de răspuns. Semafoarele electrice nu se întâlnesc la trecerile la nivel cu calea ferată industrială.
Întrebare: Care sunt sancțiunile contravenționale?
Variante de răspuns:
Amenda penală
Amenda, și după caz, atenționarea
Amendă, puncte de penalizare, precum și suspendarea exercitării dreptului de a conduce autovehicule
Răspuns corect: Amendă, puncte de penalizare, precum și suspendarea exercitării dreptului de a conduce autovehicule
Explicație: Amenda penală se aplică în cazul infracțiunilor. În această întrebare este vorba despre sancțiuni contravenționale. Sancționarea cu amendă,șidupă caz, atenționarea (avertismentul) nu poate fi aplicată. Ori se aplică amendă ori se aplică avertisment verbal sau scris. Nu se poate aplica și avertisment (atenționare) și amendă. Contravențiile se sancționează cu avertisment ori cu amendăca sancțiunePRINCIPALĂși, după caz, cu una dintresancțiunile contravenționale complementare, printre care se numără și aplicarea punctelor de penalizare și suspendarea exercitării dreptului de a conduce. Legislația rutieră stabilește, începând cu anul 2024, ca pentru contravențiile pentru care se aplică atât amendă cât și suspendarea exercitării dreptului de a conduce, prevăzute la art. 100 alin. (3), art. 101 alin. (3), art. 102 alin. (3) și (4), să nu se aplice avertismentul în locul amenzii contravenționale. Astfel, pentru aceste contravenții se va aplica obligatoriu amenda contravențională prevăzută de articolele de lege ce sancționează respectivele fapte.
Întrebare: Unui autovehicul / tractor agricol sau forestier nu-i este permis să circule atunci când:
Variante de răspuns:
Unul dintre faruri nu funcționează
Parbrizul este fisurat
Noxele emanate depășesc limita legală admisă
Răspuns corect: Noxele emanate depășesc limita legală admisă
Explicație: Atunci când unul dintre faruri nu funcționează, pe timpul zilei ne este permis să circulăm cu autovehicul / tractor agricol sau forestier, dar ca să putem circula și pe timp de noapte trebuie să asigurăm funcționarea pe partea stânga, în față o lumină de întâlnire și în spate una de poziție. Dacă nu se specifică care dintre faruri nu funcționează sau dacă situația se petrece pe timp de zi sau de noapte, varianta A nu este corectă. Legislația rutieră nu prevede interzicerea circulației în cazul în care acesta are parbrizul fisurat. Dar trebuie să ținem cont că la Inspecția Tehnică Periodică (ITP) autovehicul / tractor agricol sau forestier ce are parbrizul fisurat poate să pice testul. Conducătorilor de autovehicule / tractoare agricole sau forestiere le este interzis să circule cu acestea dacă, în mers sau în staționare, poluează fonic sau emană noxe peste limita legal admisă. Această faptă constituie contravenție și se sancționează cu amenda prevăzută în clasa a doua de sancțiuni și cu reținerea certificatului de înmatriculare sau înregistrare.
Întrebare: Când polițistul se află cu spatele la vehiculul care se apropie și cu brațul stâng întins orizontal, conducătorul acestuia trebuie:
Variante de răspuns:
Să continue deplasarea, deoarece semnalul de oprire nu i se adresează
Să schimbe direcția de mers spre stânga
Să oprească, deoarece semnalul i se adresează
Răspuns corect: Să continue deplasarea, deoarece semnalul de oprire nu i se adresează
Explicație: Brațul stâng al polițistului rutier întins orizontal semnifică oprire pentru toți participanții la trafic a căror direcție inițială de deplasare se intersectează cu brațul acestuia, mai exact pentru cei care vin din fața polițistului. În situația dată, polițistul fiind orientat cu spatele catre vehiculul care se apropie, acesta își poate continua deplasarea deoarece semnalul de oprire nu i se adresează. La acest semnal vor opri cei care circulă din fața polițistului.
Întrebare: Ce se înțelege prin distanța de 100 m pentru semnalizarea schimbării direcției de mers în afara localității?
Variante de răspuns:
Distanța față de vehiculul care circulă din spate
Distanța parcursă din momentul semnalizării intenției de a efectua manevra și locul unde se produce schimbarea direcției de mers
Distanța față de locul terminării manevrei de depășire
Răspuns corect: Distanța parcursă din momentul semnalizării intenției de a efectua manevra și locul unde se produce schimbarea direcției de mers
Explicație: Intenția conducătorilor de autovehicule de a schimba direcția de deplasare se semnalizează prin punerea în funcțiune a luminilor indicatoare de direcție, cu cel puțin 50 de metri în localități și 100 de metri în afara localităților, înaintea începerii manevrei. Distanța de 100 de metri necesară pentru semnalizarea schimbării direcției de mers în afara localității reprezintă distanța dintre locul în care se semnalizează intenția de a depăși și locul în care se începe manevra. Adică distanța parcursă cu semnalizatorul în funcțiune până la începerea manevrei.
Întrebare: În ce situație este interzisă întoarcerea?
Variante de răspuns:
În apropierea stațiilor de tramvai
Când vizibilitatea este redusă sub 100 m
În locurile unde soliditatea drumului nu permite
Răspuns corect: În locurile unde soliditatea drumului nu permite
Explicație: Având în vedere că legislația rutieră interzice manevra de întoarcere și în locurile unde este interzisă oprirea voluntară a vehiculelor, înțelegem că manevra de întoarcere este interzisă în stațiile mijloacelor de transport public de persoane, precum și la mai puțin de 25 metri înainte și după acestea, deoarece în aceste locuri se interzice manevra de oprire și automat se interzice și manevra de întoarcere. Atenție!Legislația rutieră spune „la mai puțin de 25 metri” dar varianta A de răspuns spune „în apropierea stațiilor de tramvai” iar în apropierea poate însemna și mai mult de acei 25 de metri. Prin urmare, varianta A nu poate fi corectă. Având în vedere că legislația rutieră interzice manevra de întoarcere și în locurile unde este interzisă oprirea voluntară a vehiculelor, înțelegem că manevra de întoarcere este interzisă în curbe și în alte locuri cu vizibilitate redusă sub 50 m, deoarece în aceste locuri se interzice manevra de oprire și automat se interzice și manevra de întoarcere. Atenție!Legislația rutieră spune „cu vizibilitate redusă sub 50 m” dar varianta B de răspuns spune „când vizibilitatea este redusă sub 100 m”. Prin urmare, varianta B nu poate fi corectă. Legislația rutieră interzice întoarcerea vehiculelor în locurile unde soliditatea drumului nu permite efectuarea manevrei. De exemplu, într-un locul unde marginea drumului nu este solidă și poate ceda nu este permisă întoarcerea vehiculelor deoarece nu se poate efectua în condiții de siguranță. Vă recomandăm să consultați și articolele din legislația rutieră actualizată ce se găsesc puțin mai jos.
Întrebare: Care sunt vehiculele care au prioritate în sensul giratoriu?
Variante de răspuns:
Toate vehiculele care au pătruns în sensul giratoriu, față de cele care urmează să pătrundă
Toate autovehiculele care vin din față
Toate vehiculele care vin din dreapta
Răspuns corect: Toate vehiculele care au pătruns în sensul giratoriu, față de cele care urmează să pătrundă
Explicație: În intersecțiile în care circulația se desfășoară în sens giratoriu, semnalizate ca atare, vehiculele care circulă în interiorul acestora au prioritate față de cele care urmează să pătrundă în intersecție. Astfel, atunci când circulați în interiorul unei intersecții cu sens giratoriu nu trebuie să acordați prioritate niciunui vehicul. Excepție fac cazurile în care intersecția cu sens giratoriu în care circulați este prevăzută cu două sau mai multe benzi de circulație iar pentru părăsirea intersecției este necesar să schimbați banda de circulație, situație în care trebuie să acordați prioritate vehiculelor de pe acea bandă pe care doriți să vă înscrieți pentru a putea părăsi intersecția.
Întrebare: Când sunteți obligat să păstrați o distanță corespunzătoare față de cel care rulează în fața dumneavoastră?
Variante de răspuns:
Numai atunci când nu aveți experiență în conducere
Numai dacă autovehiculul pe care îl conduceți nu are frânele eficiente
În orice situație
Răspuns corect: În orice situație
Explicație: Conducătorul unui vehicul care circulă în spatele altuia are obligația de a păstra o distanță suficientă față de acesta, pentru evitarea coliziunii. Această obligație trebuie respectată întotdeauna, indiferent dacă aveți sau nu experiență în conducere ori sistemul de frânare al autovehiculului estre foarte eficient sau mai puțin eficient. Dacă nu se păstrează o distanță suficientă față de vehiculul din față pentru evitarea coliziunii, riscul de a se produce accidente de circulație crește foarte mult, iar în cazul unui accident de circulație, vinovat este conducătorul vehiculului din spate, deoarece nu a păstrat o distanță suficientă față de vehiculul din față.
Întrebare: La calea ferată curentă prevăzută cu bariere, atunci când semnalele sonore și luminoase de culoare roșie sunt în funcțiune, sunteți avertizat că:
Variante de răspuns:
Instalația de închidere și deschidere a barierelor nu funcționează normal
Trenul se apropie, urmând ca barierele să se închidă automat
Trebuie să traversați de urgență calea ferată
Răspuns corect: Trenul se apropie, urmând ca barierele să se închidă automat
Explicație: Atunci când vă apropiați de o trecere la nivel cu o cale ferată prevăzută cu bariere iar semnalele sonore și cele luminoase de culoare roșie sunt în funcțiune, sunteți avertizat că se apropie un vehicul feroviar, urmând ca barierele să se închidă automat. În aceasta situație aveți obligația să reduceți viteza și să opriți în fața barierei.
Întrebare: Într-o intersecție unde circulația se desfășoară în sens giratoriu, conducătorilor de vehicule le este interzis:
Variante de răspuns:
Să reducă viteza, întrucât se creează pericolul de blocare
Să oprească vehiculele, în afara situațiilor impuse de trafic
Să întoarcă, prin ocolirea sensului giratoriu
Răspuns corect: Să oprească vehiculele, în afara situațiilor impuse de trafic
Explicație: Legistația rutieră nu obliga la reducerea vitezei, întrucât se creează pericolul de blocare. Oprirea voluntară a vehiculelor este interzisă în intersecții, inclusiv în cele cu circulație în sens giratoriu. Deci vă este interzis să opriți autovehiculul într-o intersecție cu circulație în sens giratoriu, excepție făcând situațiile impuse de trafic. Ca de exemplu această situație în care aveți obligația să acordați prioritate de trecere coloanei oficiale de autovehicule. Întoarcerea este interzisă în cazurile în care se interzice oprirea voluntară, dar cu excepția intersecțiilor, inclusiv cu excepția intersecțiilor cu sens giratoriu. Prin urmare, este permisă întoarcerea prin ocolirea insulei. Dar trebuie să știm că este interzisă întoarcerea în intersecțiile în care este nevoie de manevre înainte și înapoi pentru a întoarce vehiculul.
Întrebare: Conduita preventivă asigură:
Variante de răspuns:
Menținerea stării tehnice a autovehiculului
Siguranța și fluența deplasării pe drumurile publice
Prelungirea duratei de exploatare a motorului
Răspuns corect: Siguranța și fluența deplasării pe drumurile publice
Explicație: Prin conduită preventivă se înțelege comportamentul rutier care asigură prevenirea accidentelor, prin anticiparea și evitarea acțiunilor incorecte ale partenerilor de drum, precum și adaptarea vitezei de deplasare la condițiile meteo-rutiere specifice. Conduita preventivă asigură siguranța și fluența deplasării pe drumurile publice. Conduita preventivă NU asigură menținerea stării tehnice a autovehiculului sau prelungirea duratei de exploatare a motorului. Acestea țin de atitudinea pe care o aveți față de autovehicul.
Întrebare: Câmpul vizual al conducătorului auto se reduce atunci când:
Variante de răspuns:
Viteza de deplasare este mai mare
Dimensiunile parbrizului și ale lunetei sunt mai mici
Indicatoarele rutiere sunt de mici dimensiuni
Răspuns corect: Viteza de deplasare este mai mare
Explicație: Câmpul vizual al conducătorului auto se reduce semnificativ odată cu creșterea vitezei de deplasare, fenomen cunoscut sub numele de „tunnel vision”. Această adaptare fiziologică are rolul de a concentra atenția vizuală pe drumul din față, reducând astfel percepția periferică pentru a minimiza distragerea atenției de la posibilele pericole imediate. La viteze mari, ochii și creierul se adaptează pentru a procesa mai rapid informațiile centrale, neglijând detaliile periferice. Studiile au arătat că la viteze de 100 km/h câmpul vizual poate începe să se îngusteze considerabil, iar la viteze de 300 km/h, câmpul vizual poate fi redus drastic, cu o concentrare aproape exclusiv pe zona centrală a câmpului vizual. Este important de reținut că, odată cu creșterea vitezei, cresc și riscurile, deoarece timpul de reacție devine critic într-un unghi vizual mai restrâns. Dimensiunile parbrizului și ale lunetei nu influențează câmpul vizual, acestea îl pot doar obstrucționa, plus că aceste dimensiuni ale parbrizului și ale lunetei nu se modifică în timpul mersului. Obiectele aflate în câmpul vizual sau mărimea acestora, ca de exemplu indicatoarele rutiere de mici dimensiuni, nu influențează câmpul vizual.
Întrebare: Gravitatea unei hemoragii se apreciază în funcție de:
Variante de răspuns:
Cantitatea sângelui pierdut
Culoarea sângelui scurs
Fluiditatea sângelui scurs
Răspuns corect: Cantitatea sângelui pierdut
Explicație: În funcție de cantitatea de sânge pierdută, putem distinge: Scurgerea abundentă de sânge, internă sau externă, în urma ruperii sau tăierii peretelui unui vas sangvin poartă numele de hemoragie. Hemoragia este cauzată de lezarea integrității vasului, provocată de o traumă, liza purulentă a peretelui vascular, dereglarea chimismului sangvin. Hemoragiile sunt de doua feluri: Hemoragiile externe și cele exteriorizate sunt ușor de recunoscut. Hemoragiile interne sunt însoțite de o serie de semne prin care se pot bănui și diagnostica. Aceste semne sunt: amețeala, creșterea numărului de bătăi ale inimii pe minut, creșterea numărului de respirații pe minut. Pulsul bolnavului este slab, iar tensiunea sa arterială scade mult sub cifra normală. Bolnavul este neliniștit, palid, vorbește repede, are transpirații reci și este chinuit de o sete deosebit de mare.
Întrebare: În care dintre situații consumul de carburant al unui motor crește?
Variante de răspuns:
Atunci când motorul nu atinge temperatura de funcționare
Atunci când fumul de eșapament este de culoare neagră
Atunci când motorul funcționează cu întreruperi
Răspuns corect: Atunci când motorul nu atinge temperatura de funcționare
Atunci când fumul de eșapament este de culoare neagră
Atunci când motorul funcționează cu întreruperi
Explicație: Uleiul din motor asigură o lubrifiere optimă la o anumită temperatură. Dacă motorul nu atinge această temperatură, vâscozitatea uleiului este mai mare decât trebuie iar rezistența la frecare este mai mare. Așadar circulația cu termostatul instalației de răcire defect, lichidul de răcire având o temperatură de sub 60 de grade Celsius, conduce la creșterea consumului de combustibil. Fumul de culoare neagră emis prin eșapament indică un consum exagerat de combustibil. Acesta poate fi consecința defectării injectoarelor (înfundarea orificiilor pulverizatorului), înțepenirea acului injectorului, neetanșeitatea acului injectorului, etc. Funcționarea cu întreruperi poate fi dată de funcționarea defectuoasă a injectoarelor sau de un amestec prea bogat în carburant, arzându-se astfel mai mult carburant față de o funcționare normală. Deci funcționarea motorului cu întreruperi conduce la creșterea consumului de combustibil. Situațiile din toate cele trei variante duc la un consum mărit de combustibil.
Întrebare: Ce rol are cutia de viteze?
Variante de răspuns:
Asigură transmiterea puterii la roți
Permite mersul înapoi, fără a inversa sensul de rotație a motorului
Permite staționarea cu motorul în funcțiune
Răspuns corect: Asigură transmiterea puterii la roți
Permite mersul înapoi, fără a inversa sensul de rotație a motorului
Permite staționarea cu motorul în funcțiune
Explicație: Cutia de viteze este un ansamblu de roți dințate care servește la transformarea forței și transmiterea mișcării de rotație la diferite agregate sau vehicule. Rolul acesteia este:
Întrebare: Care este deosebirea dintre oprire și staționare?
Variante de răspuns:
Niciuna
Deosebirea constă în durata de imobilizare a vehiculului
Deosebirea constă în modul de așezare și asigurare a autovehiculului pe drum
Răspuns corect: Deosebirea constă în durata de imobilizare a vehiculului
Explicație: Imobilizarea voluntară a unui vehicul se consideră oprire dacă imobilizarea acestuia se face pe o durată de cel mult 5 minute. Dacă imobilizarea se face pe o durată mai mare de 5 minute aceasta se consideră staționare. Prin urmare, deosebirea dintre oprire și staționare constă în durata de imobilizare a vehiculului.
Întrebare: La circulația pe autostrăzi, conducătorului auto îi este interzis:
Variante de răspuns:
Să staționeze pe banda de urgență, cu excepția cazurilor justificate
Să oprească pentru a remedia o defecțiune
Să depășească alte autovehicule
Răspuns corect: Să staționeze pe banda de urgență, cu excepția cazurilor justificate
Explicație: La circulația pe autostrăzi, conducătorilor de autovehicule le este interzisă circulația, oprirea sau staționarea pe banda de urgență, cu excepția cazurilor justificate. Un exemplu de caz justificat este remedierea unei defecțiuni tehnice sau o urgență medicală ce necesită acordarea primului ajutor. Este permisă oprirea pe banda de urgență pentru remedierea unei defecțiuni, aceasta reprezintă un caz justificat și este considerată o excepție de la interzicerea de a opri pe banda de urgență. Este permisă depășirea altor autovehicule pe autostradă, cu condiția să respectați toate regulile privind efectuarea acestei manevre.
Întrebare: Care este viteza cu care trebuie să vă deplasați pe un drum public umed sau acoperit cu mâzgă sau zăpadă?
Variante de răspuns:
Viteza prevăzută de regulament pentru categoria de drum pe care circulați în acel moment
Viteza care să vă confere siguranța că puteți opri și evita orice eveniment rutier, fără a intra în derapaj
În această situație nu trebuie să circulați cu mai mult de 20 km/h
Răspuns corect: Viteza care să vă confere siguranța că puteți opri și evita orice eveniment rutier, fără a intra în derapaj
Explicație: Conducătorul de vehicul, pe tot parcursul deplasării pe drumurile publice, trebuie să respecte regimul legal de viteză și să o adapteze în funcție de condițiile de drum, astfel încât să poată efectua orice manevra în condiții de siguranță. Însă atunci când partea carosabilă este acoperită cu polei, gheață, zăpadă bătătorită, mâzgă sau piatră cubică umedă, pe lângă respectarea regimului legal de viteză și adaptarea acesteia în funcție de condițiile de drum, trebuie să țină cont și de obligația de a circula cu o viteză care să nu depășească 30 km/h, în localități, sau 50 km/h în afara localităților.
Întrebare: Ce categorii de vehicule au obligația de a folosi în timpul zilei luminile de întâlnire?
Variante de răspuns:
Autovehiculele care tractează alte vehicule sau care transportă produse periculoase
Numai autovehiculele care se deplasează cu viteză mare
Numai autovehiculele pentru transport public de persoane
Răspuns corect: Autovehiculele care tractează alte vehicule sau care transportă produse periculoase
Explicație: Folosirea luminilor de întâlnire pe timpul zilei este obligatorie pentru: Deși legislația rutieră a fost actualizată iar în acest moment este obligatoriu ca la circulațiape timpul zilei, pe toate categoriile de drum public, să se circule având în funcțiune luminile de întâlnire (faza scurtă)sauluminile pentru circulația diurnă (DRL), răspunsul la această întrebare rămâne în continuare corect și conform cu legislația. Pentru a înțelege mai bine această regulă dăm următorul exemplu: Un conducător de autovehicul circulă pe timpul zilei,în condiții normale, caz în care are obligația de a pune în funcțiunefie luminile de întâlnire(adică faza scurtă),fie luminile pentru circulația diurnă(DRL), după cum consideră acesta, ori poate chiar să le folosească pe ambele în același timp. Însă dacă acesta tractează alte vehicule, inclusiv remorci, sau dacă acesta transportă mărfuri ori produse periculoase, opțiunea de a alege să pună în funcțiune luminile pentru circulația diurnă (DRL)în locul luminilor de întâlnire(faza scurtă)NUmai este valabilă pentru că legislația rutieră prevede că în acest cazeste obligatoriu să se folosească luminile de întâlnire(faza scurtă), fără a mai lăsa opțiunea de a se folosi luminile pentru circulația diurnă (DRL) în schimbul luminilor de întâlnire. Mai multe informații despre obligația de a circula și pe timpul zilei cu luminile de întâlnire sau cu luminile pentru circulația diurnă în funcțiune găsiți aici -Obligația de a folosi luminile de întâlnire (faza scrută) sau luminile DRL pe timp de zi.
Întrebare: Bandajele se folosesc:
Variante de răspuns:
Pentru susținerea părților lezate
Pentru acoperirea și pentru susținerea rănilor, precum și pentru oprirea hemoragiilor
Pentru imobilizarea fracturilor
Răspuns corect: Pentru acoperirea și pentru susținerea rănilor, precum și pentru oprirea hemoragiilor
Explicație: Varianta A „pentru susținerea părților lezate” nu este completă. Bandajele se folosesc pentru acoperirea și pentru susținerea rănilor, precum și pentru oprirea hemoragiilor. Bandajul este fașa cu care se fixează pansamentul la nivelul plăgii. În lipsa acesteia se poate folosi orice alt material curat. Pansamentul este o bucată de tifon care se aplică pe o plagă, cu scopul de a preveni contaminarea sau de a opri sângerarea. Pansamentul este realizat din tifon steril, însă în lipsa acestuia se poate utiliza orice material textil, cu condiția să fie curat. Bandajele simple, fără atele sau fără ceva rigid care să susțină fractura, NU sunt de folos în cazul unei fracturi.